OpenLLM-France/wikimedia huggingface dataset:
# Kelemen Mikes

Kelemen Mikes (1690, Zágon, Transsilvània - 1761, Tekirdağ, Turquia) fou un polític i escriptor hongarès. Va ser famós per prendre part en els moviments contraris a la dinastia dels Habsburg. És denominat de vegades el "Goethe hongarès", i se'l considera com un dels fundadors de la prosa literària hongaresa, sobretot gràcies a la seva obra Cartes des de Turquia.
Va néixer a Zágon (Transsilvània), però passà la seva infància a Zabola, l'actual Covasna (Romania). Després de la seva lluita contra els Habsburg va veure's obligat a refugiar-se a la Confederació de Polònia i Lituània, a França i finalment a Turquia (aleshores l'Imperi Otomà). Durant la seva estança a Tekirdağ, Constantinoble, on va viure durant 44 anys en l'exili amb el príncep tanssilvà Ferenc Rákóczi, Mikes va completar i publicar 200 cartes i assaigs. El 1747 va traduir Regia via crucis de Benedictus van Haeften del francès a l'hongarès. Va romandre a Turquia fins a la seva mort, el 1761. Les seves cartes no es van publicar fins 40 anys després de la seva mort amb el títol Cartes des de Turquia.

## Referències

* ↑ Lóránt Czigány: A History of Hungarian Literature: From the Earliest Times to the mid-1970s, Clarendon Press, 1984
* ↑ Neubauer, John; Török, Borbála Zsuzsanna. The Exile and Return of Writers from East-Central Europe: A Compendium (en anglès). Walter de Gruyter, 2009-10-28. ISBN 978-3-11-021774-2.
* 1 2 Lendvai, Paul. The Hungarians: A Thousand Years of Victory in Defeat (en anglès). Princeton University Press, 2021-03-02, p. 157. ISBN 978-0-691-20027-9.
* ↑ Knapp, Éva; Tüskés, Gábor. Emblematics in Hungary: A Study of the History of Symbolic Representation in Renaissance and Baroque Literature (en anglès). Walter de Gruyter, 2012-10-25. ISBN 978-3-11-095082-3.
* ↑ Mikes. Letters From Turkey (en anglès). Routledge, 2018-10-24. ISBN 978-1-136-17554-1.
# Campionat del Món de X-Trial

El Campionat del Món de X-Trial, conegut anteriorment com a Campionat del Món de trial indoor, és la màxima competició internacional de trial indoor en categoria masculina. Regulat per la FIM, va ser instaurat el 1993 com a Prix FIM Indoor. El 1997 se li canvià el nom per FIM Indoor World Cup i el 1998, per FIM Indoor Trial World Championship. A partir del 2010, l'empresa italiana SPEA S.p.A. n'esdevingué el patrocinador principal, passant a anomenar-se oficialment SPEA FIM Indoor Trial World Championship.
D'ençà de la temporada del 2011, la competició es coneix oficialment com a FIM X-Trial World Championship o, senzillament, X-Trial.

## Historial

    A 6 d'octubre del 2024
| Edició | Any | Campió | Motocicleta |
| I | 1993 | Tommi Ahvala | Aprilia |
| II | 1994 | Marc Colomer | Beta |
| III | 1995 | Marc Colomer | Beta/Montesa |
| IV | 1996 | Marc Colomer | Montesa |
| V | 1997 | Dougie Lampkin | Beta |
| VI | 1998 | Dougie Lampkin | Beta |
| VII | 1999 | Dougie Lampkin | Beta |
| VIII | 2000 | Dougie Lampkin | Montesa |
| IX | 2001 | Dougie Lampkin | Montesa |
| X | 2002 | Albert Cabestany | Beta |
| XI | 2003 | Adam Raga | Gas Gas |
| XII | 2004 | Adam Raga | Gas Gas |
| XIII | 2005 | Adam Raga | Gas Gas |
| XIV | 2006 | Adam Raga | Gas Gas |
| XV | 2007 | Toni Bou | Montesa |
| XVI | 2008 | Toni Bou | Montesa |
| XVII | 2009 | Toni Bou | Montesa |
| XVIII | 2010 | Toni Bou | Montesa |
| XIX | 2011 | Toni Bou | Montesa |
| XX | 2012 | Toni Bou | Montesa |
| XXI | 2013 | Toni Bou | Montesa |
| XXII | 2014 | Toni Bou | Montesa |
| XXIII | 2015 | Toni Bou | Montesa |
| XXIV | 2016 | Toni Bou | Montesa |
| XXV | 2017 | Toni Bou | Montesa |
| XXVI | 2018 | Toni Bou | Montesa |
| XXVII | 2019 | Toni Bou | Montesa |
| XXVIII | 2020 | Toni Bou | Montesa |
| XXIX | 2021 | Toni Bou | Montesa |
| XXX | 2022 | Toni Bou | Montesa |
| XXXI | 2023 | Toni Bou | Montesa |
| XXXII | 2024 | Toni Bou | Montesa |
* ↑ Primera edició com a X-Trial.

## Estadístiques

    A 6 d'octubre del 2024

### Campions múltiples

| Pilot | Títols |
| Toni Bou | 18 |
| Dougie Lampkin | 5 |
| Adam Raga | 4 |
| Marc Colomer | 3 |

### Títols per nacionalitat

| País | Total |
| Catalunya | 26 |
| Regne Unit | 5 |
| Finlàndia | 1 |
| Total | 32 |

## Vegeu també

* Llista de campions del món de trial

## Referències

* «FIM World X-Trial Championship» (en anglès). trialonline.org, 2010. Arxivat de l'original el 9 de juny 2013. [Consulta: 7 juliol 2010].
* «X-Trial - Ranking» (en anglès). fim-live.com. FIM, 2010. [Consulta: 7 juliol 2010].

## Enllaços externs

* Campionat del Món de X-Trial - Lloc web oficial (anglès) (francès) (castellà)
* El campionat al Web de la FIM (anglès)
# Pere Colomer i Fors

Pere Colomer i Fors (Sant Feliu de Guíxols, 1874 - Barcelona, 3 de juliol de 1952) va ser un autor dramàtic català que va estrenar amb una certa regularitat entre finals del segle xix i principis del segle xx.
Mor a Barcelona el 3 de juliol de 1952 a l'edat de 78 anys al carrer Mallorca, 255. Vidu de Josepa Fontcuberta i Colomer (+1922).

## Obra dramàtica

* 1892, Monòleg d'un tapé, estrenat al teatre Goula, de Sant Feliu de Guíxols, el 27 de març de 1892.
* 1897. El timbaler, drama en tres actes. Estrenat al teatre Goula, de Sant Feliu de Guíxols, l'11 d'abril de 1897.
* 1898. Conquestes, comèdia en un acte. Estrenada al teatre Goula, de Sant Feliu de Guíxols, el 29 de maig de 1898.
* 1899. Art i prosa, idil·li dramàtic en un acte. Estrenat al teatre Goula, de Sant Feliu de Guíxols, el 4 de maig de 1899.
* 1901. Carn de llop, drama en tres actes. Estrenat al teatre Romea de Barcelona, el 26 de febrer de 1901.
* 1905. Entre boires, drama en un acte. Estrenat al teatre Goula, de Sant Feliu de Guíxols, el 2 de juny de 1905 i al teatre Romea de Barcelona el 9 d'octubre de 1907.
* 1905. Esclat de vida (trànsit), drama en dos actes. Estrenat al teatre Romea de Barcelona, el 17 de novembre de 1905.
* 1908. Germanor, quadre en 1 acte. Estrenat al teatre Romea de Barcelona,
* 1908. De festa major, sainet de costums empordaneses en un acte. Estrenat al teatre Romea de Barcelona, el 20 de novembre de 1908.
* 1908. La dèria de Don Pau, espatotxada en 1 acte. Estrenat al teatre Romea de Barcelona, el 28 de desembre de 1908.
* 1912. La creu, drama en tres actes i en prosa, estrenat al Gran Teatre Espanyol de Barcelona, el 9 de novembre de 1912.

### Referències

* ↑ «Defuncions. Any 1952. Registre núm.1022. Jutjat núm. 6. (pdf pàg.107)». Arxiu Municipal Contemporani de Barcelona (AMCB), 03-07-1952. [Consulta: 25 maig 2023].
* ↑ «esquela de Josefa Fontcuberta y Colomer». La Vanguardia, 21-10-1943, pàg. 6.
# Rosalie Levasseur

Marie-Rose-Josèphe Levasseur dita Rosalie Levasseur Valenciennes, França, 8 d'octubre de 1749 - Neuwied, Alemanya, 6 de maig de 1826). fou una cantant francesa.
El 1766 es presenta per primera vegada al públic en el teatre de l'Òpera, passant inadvertida al principi, però a poc a poc s'anà imposant al públic. Posteriorment Christoph Willibald Gluck li confià el rol d'Alceste, però malgrat la bellesa de la música i del talent que Rosalie Levasseur desplegà en l'execució, l'obra no assolí més que un èxit regular, el que no fou obstacle perquè Gluck, decidit protector seu, li confies d'altres papers importants en les seves obres, perjudicant a Sophie Arnould. El 1790 es casà amb Mercy-Argentay, ambaixador d'Àustria, i en enviudar, quatre anys més tard, amb el comte de Fouchie.

## Bibliografia

* Enciclopèdia Espasa Volum núm. 9, pàg. 295 (ISBN 84-239-4509-X)
# SCS Software

SCS Software és una empresa txeca de desenvolupament de programari. Creada en 1997 té la seu a Praga, República Txeca. L'empresa ha produït diversos videojocs per a PC i Mac incloent la sèrie 18 Wheels of Steel, la sèrie Hunting Unlimited, OceanDive, Deer Drive, Bus Driver o Euro Truck Simulator i l'últim produït, American Truck Simulator. També ha desenvolupat diversos motors gràfics com Prism3D o Terreng.

## Jocs
### 18 Wheels of Steel

La sèrie 18 Wheels of Steel es basa en la conducció de camions a la regió d'Amèrica del Nord. Els títols de la sèrie es mostren a continuació:
* Hard Truck: 18 Wheels of Steel [2002]
* 18 Wheels of Steel: Across America [2003]
* 18 Wheels of Steel: Pedal to the Metall [2004]
* 18 Wheels of Steel: Comnvoy [2005]
* 18 Wheels of Steel: Haulin [2006]
* 18 Wheels of Steel: American Long Haul [2007]
* 18 Wheels of Steel: Extreme Trucker [2009]
* 18 Wheels of Steel: Extreme Trucker 2 [2011]

### Euro Truck Simulator

La sèrie Euro Truck Simulator es basa també en la conducció de camions, però als països europeus.
* Euro Truck Simulator [2008]
* UK Truck Simulator [2010]
* German Truck Simulator [2010]
* Trucks & Tràilers [2011]
* Scania Truck Driving Simulator [2012]
* Euro Truck Simulator 2 [2012]

### American Truck Simulator

American Truck Simulator (2016)

### Bus Driver

Bus Driver és un simulador d'autobusos creat al març de 2007, ens posa al volant de nombrosos autobusos en una ciutat fictícia basada a Amèrica del Nord.

## Motors gràfics

* TERRENG - utilitzat a Deer Hunter I, II, 3, i altres jocs de caça.
* Prism3D - El motor actual. Utilitzat a la majoria de jocs nous com : 911: Fire and Rescue, Duke Nukem: Manhattan Project, Shark! Hunting the Great White, Hunting Unlimited.

## Referències

* ↑ SCS Software Gamekult

## Enllaços externs

* SCS Web oficial
# Joc de tella

La tella és un joc que es jugava amb una tella (teula) o una pedra plana circular.
Era un joc de competició individual. En un document del segle xv, mentre es prohibeix jugar a daus i a qualsevol altre joc on es juguin diners, es permetia de jugar «a taules e a escachs e a balesta e a teylla e a traer de dart e a bylles [bitlles]».
A Mallorca es jugava amb diners situats darrere o a sota d'una pedra anomenada rèbol. Els jugadors, d'una certa distància estant, proven de separar la pedra dels diners llançant la tella. Guanya aquell que aconsegueix que la tella resti més prop dels diners que del rèbol. Antigament era practicat a moltes viles de l'illa però actualment tan sols es juga a Montuïri el dia del pancaritat que se celebra al puig de Sant Miquel. En aquest vilatge s'hi jugava amb la intenció de tocar o aproximar-se al rèbol per a endur-se'n el premi. De 1995 ençà s'organitza un campionat anual de joc de tella en què guanya qui toca més cops el rèbol en deu tirades.

## Bibliografia

* Bolòs, Jordi: Diccionari de la Catalunya medieval (ss. VI-XV). Edicions 62, Col·lecció El Cangur / Diccionaris, núm. 284. Barcelona, abril del 2000. ISBN 84-297-4706-0, plana 244.
* ALCOVER, AM i MOLL FdB.: Diccionari català-valencià-balear, Tom 7, Ed Moll, Palma, 1980,
* Regles de la tella a Montuïri Bona Pau (1991, juny)
* Programa de festes on apareix el primer campionat de tella Bona Pau (1995, abril)
# Ecaterina Szabo

Ecaterina Szabo (en hongarès: Szabó Katalin) (Zagon, Romania, 22 de gener de 1967) és una gimnasta artística romanesa guanyadora de cinc medalles olímpiques.

## Biografia

Va néixer el 22 de gener de 1967 a la ciutat de Zagon, població situada a la província de Covasna, que en aquells moments formava part de la República Popular de Romania i avui dia de Romania, en una família d'ètnia hongaresa.

## Carrera esportiva

Es va donar a conèixer internacionalment al Campionat d'Europa de 1983 realitzat a Göteborg (Suècia), on aconseguí guanyar cinc medalles, entre les quals dues medalles d'or.
Va participar, als 16 anys, als Jocs Olímpics d'Estiu de 1984 celebrats a Los Angeles (Estats Units) on, amb l'absència dels països del bloc de l'Est deguda al boicot polític organitzat per la Unió Soviètica, es convertí en la gran favorita, i aconseguí guanyar la medalla d'or en el concurs complet (per equips), exercici de terra, barra d'equilibris (empatada amb la seva compatriota Simona Pauca) i salt sobre cavall. La prova més compromesa fou el concurs complet (individual), on Szabo pogué guanyar la medalla de plata just per darrere de la nord-americana Mary Lou Retton, esdevenint aquesta la primera campiona individual olímpica que no era de l'Europa de l'Est.
Al llarg de la seva carrera aconseguí guanyar deu medalles en el Campionat del Món de gimnàstica artística, entre les quals dues d'or. La més recordada és la medalla d'or per equips aconseguida l'any 1987 per davant de l'equip soviètic (la tercera vegada que això succeïa des de la participació de l'equip soviètic).

## Referències

* ↑ «Gimnasia - Ecaterina Szabo (Rumania)». Los-Deportes.info. [Consulta: 3 desembre 2021].
* 1 2 «Ecaterina SZABO». Comitè Olímpic Internacional. [Consulta: 3 desembre 2021].
# Pere Crisòleg

Pere Crisòleg (Petrus Chrysologus, Pétros Πέτρος) (Imola, Itàlia, 380 - 31 de juliol de 450), fou un eclesiàstic i bisbe de Ravenna. És venerat com a sant per diverses confessions cristianes.

## Biografia

Pere va néixer al Forum Cornelii (moderna Imola a Itàlia), on fou batejat i educat per Corneli, bisbe d'Imola entre 390 i 412, qui l'ordenà diaca.
Sixt III el va nomenar arquebisbe de Ravenna vers el 431 o 433, quan la ciutat era la capital de l'Imperi Romà. La seva pietat i zel van fer que guanyés l'admiració i el respecte dels fidels. El seu sobrenom Chrysologus ("paraula o discurs d'or") deriva de la seva eloqüència. Va gaudir de la confiança del papa Lleó I i la protecció de l'emperadriu Gal·la Placídia.
No va voler donar al teòleg Eutiqui, monofisita, el suport que li havia demanat, contribuint així que fos condemnat al concili de Constantinoble del 448.
Va morir el 451 a Imola, on havia anat de visita, i probablement el va succeir Lleó.

## Obres

Pere Crisòleg va destacar en les seves obres sobre l'Encarnació i contràries a l'arrianisme i l'eutiquisme, a més de les homilies consagrades a la Mare de Déu.
Se'n conserven:
* Homiliae s. Sermones, de les quals el bisbe Fèlix de Ravenna (707-717) va recollir 176. Altre són en reculls diferents atribuïdes a altres autors. Moltes expliquen passatges i llocs de la Bíblia.
* Επιστολὴ Πέτρου ἐπισκόπου ̓Παξέννης ἀντιγραφει̂σα πρὸς Εὐτυχη̂ τὸν ἀρχιμανδρίτην Epistola Petri Ravennatisnatis Episcopi ad Eutychem Abbatem
Les seves obres van ésser publicades per primer cop en 1534 a Bolonya, per Agapito Vicentino, i reeditades en 1634 i 1775 i, ja al segle xix, a la Patrologia Latina i altres reculls similars.

## Veneració

S'havia pensat que havia mort el 2 de desembre, però s'ha trobat que, ja a les fonts biogràfiques més antigues, com el Liber Pontificalis Ecclesiae Ravennatis (segle ix), consta el 31 de juliol com a data de la mort. En 1729 fou declarat Doctor de l'Església i se n'afegí la festa al calendari dels sants, posant-ne la celebració el dia 4 de desembre. El 1969 fou traslladada al 30 de juliol.

## Bibliografia

* San Pietro Crisologo. Sermoni. Roma: Città Nuova, 1997
* Obres completes a Migne Patrologia Latina

## Referències

* ↑ Crisòleg, Pere (en llatí-català) "Sermons I". Fundació Bernat Metge. Escriptors cristians. Barcelona. 1985..
* ↑ «Pere Crisòleg, bisbe i doctor de l'Església». Catalunya Cristiana, vol. XLVI, núm. 2338, 28-07-2024, pàg. 34.
# Rosana Rodríguez López

Rosana Rodríguez López (Galícia, segle XX) és una matemàtica gallega especialitzada en els camps de les equacions diferencials funcionals, les equacions diferencials d'ordre fraccionari, i les tècniques d'anàlisi en matemàtica difusa.
Rodríguez va realitzar els seus estudis a la Universitat de Santiago de Compostel·la. Es doctorà el 2005 amb una tesi -Solucions periòdiques per a equacions diferencials no lineals- dirigida per Juan José Nieto. Va rebre el reconeixement de la comunitat matemàtica en publicar el 2005, a la revista Order l'article “Contractive Mapping Theorems in Partially Ordered Sets and Applications to Ordinary Differential Equations”. Amb més de setanta treballs publicats, Rodríguez és una de les matemàtiques més citades per altres científics.
El treball de Rodríguez és d'aplicació en diferents àmbits, com biologia, medicina, processos de decisió, lingüística o física.
A més de l'activitat investigadora, Rodríguez s'ha dedicat a l'ensenyament; va ser professora de secundària i és professora del Departament de Estadística, Anàlisi Matemàtic i Optimització de la Universitat de Santiago de Compostela. També ha desenvolupat tasques de divulgació, principalment a Santiago.

## Referències

* 1 2 3 Fuertes, Javier «SHE DOES MATHS: Rosana Rodríguez López» (en castellà). Boletín ICMAC, núm. 17, 2018, pàg. 14.
* 1 2 Redacción. «Os matemáticos da USC Rosana Rodríguez e Juan José Nieto, entre os máis citados do mundo» (en gallec), 16-01-2018. [Consulta: 28 març 2023].
* ↑ «Rosana Rodríguez López | Universidade de Santiago de Compostela». [Consulta: 28 març 2023].
# Mastacembelus greshoffi

Mastacembelus greshoffi és una espècie de peix pertanyent a la família dels mastacembèlids.

## Descripció

* Fa 33,3 cm de llargària màxima.
* Nombre de vèrtebres: 95.

## Hàbitat

És un peix d'aigua dolça, demersal i de clima tropical.

## Distribució geogràfica

Es troba a Àfrica: conca del riu Congo.

## Observacions

És inofensiu per als humans.

## Referències

* ↑ Scopoli J. A., 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Prague. Introd. Hist. Nat. . i-x + 1-506.
* ↑ uBio (anglès)
* ↑ Boulenger, G. A., 1901. Descriptions of four new African freshwater fishes. Ann. Mag. Nat. Hist. (Ser. 7) v. 7 (núm. 37): 80-82.
* ↑ Catalogue of Life (anglès)
* 1 2 3 4 FishBase (anglès)
* ↑ Vreven, E.J. i M.L.J. Stiassny, 2009. Mastacembelus simbi, a new dwarf spiny eel (Synbranchiformes: Mastacembelidae) from the lower Congo River. Ichthyol. Explor. Freshwaters 20(3):213-222.
* ↑ Travers, R.A., G. Eynikel i D.F.E. Thys van den Audenaerde, 1986. Mastacembelidae. P. 415-427. A: J. Daget, J.-P. Gosse i D.F.E. Thys van den Audenaerde (eds.). Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 2.
* ↑ Vreven, E.J. i G.G. Teugels, 1997. Aethiomastacembelus traversi, a new spiny-eel from Zaïre River basin, Africa (Synbranchiformes: Mastacembelidae). Ichthyol. Explor. Freshwat. 8(1):81-87.

## Bibliografia

* Anònim, 1997. Registres de peixos de la base de dades del Museu de la Secció de Vertebrats del Museu Reial de l'Àfrica central. MRAC, Tervuren, Flandes, Bèlgica.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Vreven, E.J., 2005. Mastacembelidae (Teleostei; Synbranchiformes) subfamily division and African generic division: an evaluation. J. Nat. Hist. 39(4):351-370.

## Enllaços externs

* AQUATAB
* ITIS (anglès)
# Georges Frederick Boyle

George Frederick Boyle (Sydney, Nova Gal·les del Sud, Austràlia, 29 de juny de 1886 - Filadèlfia, 1948) fou un pianista i compositor australià instal·lat als Estats Units des del 1910, pel que es pot considerar un músic estatunidenc.
Estudià a Berlín amb Busoni. Des del 1919 va ésser professor de piano en l'Institut Peabody, de Baltimore, en l'Institut Curtis i en l'Escola Juilliard.
La seva curta obra de compositor comprèn:
* un Concert per a piano;
* un Concert, violoncel;
* una Sonata per a piano;
* una Sonata a piano i violoncel;
* la cantata The Pied Piper of Hamelin i Don Ramiro.
Realitzà freqüents gires artístiques per les principals ciutats dels Estats Units.

## Bibliografia

* Enciclopèdia Espasa Apèndix núm. II, pàg. 477 (ISBN 84-239-4572-3)
# Psednos delawarei

Psednos delawarei és una espècie de peix pertanyent a la família dels lipàrids.

## Descripció

* Fa 3,5 cm de llargària màxima.
* Nombre de vèrtebres: 42.
* Pell de color uniformement gris.

## Hàbitat

És un peix marí i batidemersal que viu entre 10 i 1.000 m de fondària.

## Distribució geogràfica

Es troba a l'Atlàntic nord-occidental: el cap Cod (els Estats Units).

## Observacions

És inofensiu per als humans.

## Referències

* ↑ Barnard K. H., 1927. Diagnoses of new genera and species of South African marine fishes. Ann. Mag. Nat. Hist. (Ser. 9) v. 20 (núm. 115). 66-79.
* ↑ uBio (anglès)
* ↑ Chernova, N. V. & D. L. Stein, 2002. Ten new species of Psednos (Pisces, Scorpaeniformes: Liparidae) from the Pacific and North Atlantic Oceans. Copeia 2002 (núm. 3): 755-778.
* ↑ The Taxonomicon (anglès)
* 1 2 3 4 FishBase (anglès)

## Bibliografia

* Txernova, N. V.; Stein, D. L.; Andriàixev, A. P «Family Liparidae (Scopoli, 1777) snailfishes» (en anglès). California Academy of Sciences Annotated Checklists of Fishes, 31, 72, 2004.

## Enllaços externs

* AQUATAB
# Oreoglanis lepturus

Oreoglanis lepturus és una espècie de peix de la família dels sisòrids i de l'ordre dels siluriformes.

## Morfologia

* Els mascles poden assolir 9,1 cm de longitud total.
* Nombre de vèrtebres: 39-40.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: Laos.

## Referències

* ↑ uBio (anglès)
* ↑ Smith H. M., 1933. Contributions to the ichthyology of Siam. II-VI. J. Siam Soc. Nat. Hist. Suppl. v. 9 (núm. 1). 53-87.
* ↑ «Oreoglanis lepturus». Catalogue of Life. (anglès) (anglès)
* ↑ Ng, H. H. i W. J. Rainboth, 2001: A review of the sisorid catfish genus Oreoglanis (Siluriformes: Sisoridae) with descriptions of four new species. Occasional Papers of the Museum of Zoology University of Michigan. Núm. 732: 1-34.
* 1 2 3 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Ng, H.H. i J. Freyhof, 2001. Oreoglanis infulatus, a new species of glyptosternine catfish (Siluriformes: Sisoridae) from central Vietnam. J. Fish Biol. 59(5):1164-1169.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB